་མཆོག་གི་ལམ་རྙེད་ཅེས་
བཤད་ཅེ་ན། སྐྱོན་མེད་དེ། འདིར་རབ་རིབ་དང་བྲལ་བས་ལམ་རྙེད་པ་ལྟར་མངོན་སུམ་དུ་གྱུར་
པའི་ལམ་རྙེད་པ་ཉིད་འཛིན་པའི་ཕྱིར་རོ། །དེ་བས་ན་ཇི་སྲིད་དུ་བྱིས་པའི་ལམ་ཡིན་པ་དེ་སྲིད་
དུ་ནི་རྣམ་རྟོག་གི་འཆིང་བ་ལས་གྲོལ་བ་དེའི་ཚེ་ནི་མཆོག་གི་ལམ་རྙེད་པ་མ་ཡིན་ཏེ། རྣམ་རྟོག་
ནི་ཡང་དག་པའི་མཐོང་བ་ལ་སྒྲིབ་པ་ཉིད་ཡིན་པའི་ཕྱིར་རོ། །
གང་གི་ཚེ་རྣམ་རྟོག་གི་འཆིང་བ་ལས་གྲོལ་བ་དེའི་ཚེ་ནི་མཆོག་གི་ལམ་རྙེད་པ་ཡིན་ཏེ།
སྒྲིབ་པ་མེད་པར་མངོན་སུམ་དུ་གསལ་བའི་ལམ་རྙེད་པའི་ཕྱིར་རོ། །དེ་ལྟར་ན་དེ་དག་ནི་རྣམ་
རྟོག་ལས་གྲོལ་བའི་ཕན་ཡོན་ཡིན་ནོ། །འོ་ན་རྣམ་པར་རྟོག་པའི་འཆིང་བ་དེ་ཉིད་ཇི་ལྟར་བསལ་
བར་བྱ་ཞེ་ན། དེ་ཡང་ཡུལ་ཟློག་པའི་སྒོ་ནས་བསལ་དགོས་པ་ཡིན་ཏེ། ཡུལ་མ་བཟློག་པར་ཡུལ་
ཅན་མི་ཟློག་པའི་ཕྱིར་རོ། །དེ་ལ་ཕྱི་རོལ་གྱི་ཡུལ་ནི་གཟུགས་དང་སྒྲ་ལ་སོགས་པ་དབང་བོའི་
གཟུང་ཡུལ་དུ་གྱུར་པ་རྣམས་སོ། །འཆིང་བ་བྱེད་པ་ནི་དེ་ཉིད་ཀྱིས་ཞེན་པའི་རྒྱུ་བྱས་ནས་འཁོར་
བ་ལས་མི་ཐར་བར་བྱེད་པའི་ཕྱིར་རོ། །དེ་ལ་ཡུལ་རྣམས་རང་གི་ངོ་བོ་ཉིད་ཀྱིས་འཆིང་བར་བྱེད་
པ་ནི་མ་ཡིན་ཏེ། དེ་ལ་མ་ཞེན་ན་ཐར་པའི་ཐབས་སུ་འགྱུར་བའི་ཕྱིར་རོ། །འོན་ཀྱང་ཚུལ་བཞིན་
མ་ཡིན་པ་ཡིད་ལ་བྱེད་པས་རྒྱུ་དང་ཡུལ་རྣམས་ཀྱིས་རྐྱེན་བྱས་ནས་ཞེན་པར་འགྱུར་བ་ཡིན་པས་
དེ་བསལ་བར་བྱའོ། །ཇི་ལྟར་བསལ་བར་བྱ་ན། དང་བོར་བུ་ག་དགུ་ནས་སྙིང་གར་བསྡུ་བའི་
དམིགས་པ་བྱའོ། །དེ་ལ་བུ་ག་དགུ་ནི་མིག་གཉིས་ལ་སོགས་པ་དབང་བོའི་སྒོ་དགུའོ། །རྣམ་
513

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རྟོག་གི་ཟུག་རྔུ་ནི་སྒྲ་དང་དོན་དུ་སྣང་བའི་རྣམ་པར་རྟོག་པ་སྟེ། དེ་ཉིད་ཀྱིས་ཡུལ་ལ་ཞེན་པའི་
སྟོབས་ཀྱིས་སྐྱེ་བོ་རྣམས་ངན་སོང་ལ་སོགས་པར་སྡུག་བསྔལ་གྱིས་འབིགས་པར་བྱེད་པས་ན་
ཚེར་མ་དང་འདྲ་བའི་ཕྱིར་ཟུག་རྔུའོ། །མེ་ཤེལ་ནི་མེ་ཤེལ་གྱི་རྣམ་པ་འཛིན་པས་དེར་བཏགས་པ་
སྟེ། མར་མེ་འབར་བ་མཐེ་བོའི་རྣམ་པ་ཙམ་དུ་གྱུར་པའོ། །རྒྱ་མཚོ་ནི་ཕྱིའི་རྒྱ་མཚོའོ། །རྟོག་པ་
དང་བྲལ་བའི་ལུས་ནི་སེམས་མེད་པའི་ལུས་སོ། །ཡི་གེ་གསུམ་ནི་ཨོཾ་ཨཱཿཧཱུཾ་ངོ་། །གསང་སྔགས་
ནི་ཡིད་སྐྱོབ་པར་བྱེད་པའི་ཚིག་གོ །ནམ་མཁའ་ནི་ཐོགས་པ་མེད་པ་ཙམ་སྟེ་འདུས་མ་བྱས་པའི་
ནམ་མཁའ་འོ། །རང་རིག་པ་ནི་ཉམས་སུ་མྱོང་བ་ཙམ་མོ། །སྟོང་བ་ནི་རང་བཞིན་གྱིས་སྟོང་བའི་
ཆོས་ཉིད་དོ། །རོ་གཅིག་པ་ནི་རྣམ་དབྱེ་མེད་པའོ། །ནམ་མཁའ་ཡེ་ཤེས་ནི་ནམ་མཁའི་ཡེ་ཤེས་
ཞེས་བར་གྱིས་ཚིག་མི་མངོན་པར་བྱས་པ་སྟེ། ཆོས་ཉིད་ནམ་མཁའ་ལྟ་བུ་སྔོན་དུ་གྱུར་པའི་ཡེ་
ཤེས་སོ། །དེ་ཡང་། གཟུགས་ནི་མིག་གཉིས་དང་། སྐྲ་ནི་རྣ་བ་གཉིས་དང་། དྲི་ནི་སྣ་གཉིས་དང་།
རོ་ནི་ཁ་དང་། རེག་བྱ་ནི་འོག་སྒོ་གཉིས་ནས་བསྡུས་ཏེ། བསྡུ་ཚུལ་ནི་གཟུགས་ལ་སོགས་པའི་
ཡུལ་མ་ལུས་པ་རྣམས་འོད་ཀྱི་རྣམ་པས་ཡུལ་དེ་དང་དེ་ལ་བསྡུ་ཞིང་། ཡུལ་དེ་རྣམས་ཀྱང་འོད་
ཀྱི་རྣམ་པས་བུ་ག་དགུ་ནས་སྙིང་གའི་བར་བསྡུ་བར་བྱའོ། །
དེ་ནས་ཡུལ་དང་ཤེས་པ་ཕན་ཚུན་ལོགས་ན་མེད་པར་འབྲེལ་བའི་ཕྱིར་ཡུལ་དང་དུས་
མཉམ་པ་ཁོ་ནར་སྤྱི་བོ་ནས་རྐང་བའི་མཐིལ་གྱི་བར་གསལ་བའི་འོད་ཟེར་གྱིས་ཤེས་པ་ཐམས་
ཅད་མེ་ཤེལ་གྱི་རྣམ་པ་ཙམ་དུ་སྙིང་གར་དགུག་པར་བྱ་སྟེ། དེའི་འོད་ཟེར་གྱིས་སྙིང་དཀར་ནག་
གི་མཚམས་ནས་བུག་པ་ཧར་གྱིས་ཕྱེས་ནས་རྟོག་པའི་ངོ་བོ་རིག་པ་དང་དབྱེར་མེད་པ་དེ་སྐར་
མདའ་འཕོ་བ་ལྟར་ཕྱིའི་རྒྱ་མཚོའི་འགྲམ་དུ་སོང་སྟེ་གསལ་ཞིང་འབར་བའི་རྣམ་པར་བསམ།
ལུས་ཀྱི་ཁོག་པ་བེམ་པོ་དེ་ལས་ཀྱི་རླུང་གིས་བསྐུལ་ཏེ་ནུབ་ཕྱོགས་སུ་བདེ་བ་ཅན་དུ་དེ་བཞིན་
514

། །གཤེད་དམར་ལྷ་ལྔའི་མངོན་རྟོགས་རྒྱས་འབྲིང་བསྡུས་གསུམ་སོགས་བཞུགས་སོ། །
གཤེགས་པའི་ཞབས་དྲུང་དུ་བཞག་གོ །དེ་ནས་རང་གི་རིག་པའི་ངོ་བོ་མར་མེ་ལྟ་བུ་དེ་ཆེར་སོང་
ནས་སྤྲོས་པས་ནམ་མཁའ་ཁྱབ་ཚད་དུ་སེམས་ཀྱིས་ཁྱབ་པར་བསམ་སྟེ། ༀ་ཨཱཿཧཱུཾ་ཞེས་བརྗོད་
ནས་ནམ་མཁའ་དང་། སེམས་དང་སྟོང་བ་ཉིད་གསུམ་རྣམ་དབྱེ་མེད་པར་རོ་གཅིག་ཏུ་སྒོམ་ལ་
ལྷུག་པར་བཞག་གོ །འོ་ན་རྟོག་པ་དང་བྲལ་བའི་ལུས་སེམས་དཔའ་དེ་ཉིད་བདེ་བ་ཅན་དུ་སོན་
པར་མོས་པས་ཅི་ཞིག་བྱ་སྟེ། སེམས་ཉིད་བཅིངས་པ་དང་གྲོལ་བས་རབ་ཏུ་ཕྱེ་བའི་ཕྱིར་རོ། །ཞེ་
ན། བདེན་མོད་ཀྱི་འོན་ཀྱང་རྣམ་པར་མི་རྟོག་པའི་སྟོབས་ཀྱིས་བདེ་བ་ཅན་དུ་འགྲོ་བ་ཡིན་གྱི་
རྟོག་པའི་སྟོབས་ཀྱིས་མ་ཡིན་ལ། གལ་ཏེ་ཤེས་པ་དེར་འགྲོ་བར་བསམས་ན་རྟོག་པ་ཡང་དེར་
འགྲོ་བར་བསམས་པར་འགྱུར་ཏེ་བྱིས་པའི་ཤེས་པ་ནི་ཉི་ཚེ་བ་ཉིད་ཀྱིས་དམིགས་པ་གང་དུ་འཕྲོ་
བ་དེར་རྟོག་པ་ཁོ་ནར་ཟད་པའི་ཕྱིར་རོ། །དེ་བས་ན་དོན་གྱིས་རྣམ་པར་མི་རྟོག་པའི་ལུས་ཉིད་
བདེ་བ་ཅན་དུ་འགྲོ་བ་ཡིན་ཀྱང་། དེ་ལྟར་དམིགས་པ་མ་བྱས་པའི་སྟོབས་ཀྱིས་བདེ་བ་ཅན་དུ་
སོན་པར་མི་བྱེད་དོ་ཞེས་བྱ་བའི་དོན་ནོ། །དེ་ལྟ་བུའི་རྣལ་འབྱོར་འདིར་ནི་སངས་རྒྱས་ཐམས་ཅད་
ཀྱི་ཐུགས་ཀྱི་གསང་བ་ཆེན་པོ་ཡིན་ཏེ། རྒྱུད་སྡེ་འོག་མ་རྣམས་སུ་སྦས་པ་ཡིན་པའི་ཕྱིར་རོ། །འདི་
ནི་སྲིད་པ་དང་ཞི་བ་ལ་སོགས་པ་ལས་གྲོལ་བ་ཡིན་ཏེ། སྤྲོས་པ་ཐམས་ཅད་ཉེ་བར་ཞི་བའི་ཕྱིར་
རོ། །དེ་ཡང་གཞིའི་དུས་སུ་བླང་བ་དང་དོར་བ་ལས་འདས། ལམ་གྱི་དུས་སུ་ན་བ་དང་སྡུག་
བསྔལ་གྱིས་མི་གོས། འབྲས་བུའི་དུས་སུ་ཕྱིའི་བདུད་དང་། ནང་གི་ཉོན་མོངས་པ་ཐམས་ཅད་
བཅོམ་པས་བྷ་ག་ཝཱན་ཞེས་བྱའོ། །དེ་བས་ན་ཚུལ་འདི་ཐོབ་ནས་སྤྲོས་པ་དང་བཅས་པའི་རྣལ་
འབྱོར་ཐམས་ཅད་དོར་བར་བྱས་ཏེ། དེ་ཐམས་ཅད་ནི་རྣམ་པར་རྟོག་པ་ལས་མི་འདའ་བས། དེ་
ལྟ་བུའི་ཆོས་ཀུན་སྒྲིབ་པའི་གཉེན་པོ་ཡང་དག་པར་མི་འགྱུར་བའི་ཕྱིར་རོ། །ཇི་ལྟར་ན་རྟོག་
པ་གཉེན་པོར་མི་འགྱུར་ཞེ་ན། འདིར་ནི་སོ་སོར་རྟོག་པའི་ཤེས་རབ་འཛིན་པ་མ་ཡིན་གྱི་མངོན་
515

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པར་ཞེན་པའི་རྟོག་པ་སྨོས་པ་ཡིནལ་དེ་ནི་འཁོར་བར་ཞགས་པ་ལྟར་འཆིང་བར་བྱེད་པ་ཡིན་པའི་
ཕྱིར་རོ། །དེས་ན་དེ་ལྟར་ཤེས་ནས་མན་ངག་ལས་བཤད་པ་ལྟར་རྣལ་འབྱོར་པས་ཕྱི་གཟུགས་ལ་
སོགས་པ་དང་། ནང་མིག་ལ་སོགས་པ་དང་། གཞན་འདུས་མ་བྱས་པའི་ཆོས་ཐམས་ཅད། ཡང་ན་
ཕྱི་འཁོར་བའི་སྣོད། ནང་བཅུད་དང་གཞན་མྱ་ངན་ལས་འདས་པའི་ཆོས་ཐམས་ཅད་ཀྱི་སྤྲོས་པ་
དང་དྲ་བ་རྣམ་པར་བཅད་དེ། དང་བོར་ཡུལ་ལ་དངོས་པོར་འཛིན་པ་ཤེས་རབ་ཀྱིས་གཞིག་ནས་
བསམ་གཏན་གྱི་སྟོང་བ་ཉིད་ལ་རྩེ་གཅིག་ཏུ་གཏད་པ་ན་སྤྲོས་པ་དང་དྲ་བ་སྤོང་བར་འགྱུར་ཞིང་།
དེ་ལྟ་བུའི་ཤེས་རབ་མེད་ན་བསམ་གཏན་ཙམ་གྱིས་ལུས་དང་སེམས་ཀྱི་རྟེན་དང་བརྟེན་པ་རྣམ་
པར་ཕྱེ་ཞིང་སོ་སོར་ཕྲལ་ནས་སེམས་ལུས་མེད་པ་དང་། ལུས་སེམས་མེད་པར་སྒོམ་པའམ། ཡང་
ནསེམས་ཡུལ་གྱི་རྟེན་དང་ཕྲལ་ནས་ཡུལ་མེད་པ་ལ་མཉམ་པར་གཞག་པར་བྱའོ། །ཐབས་ཀྱི་
བགེགས་བསལ་བཤད་ཟིན་ཏོ། །དེ་ནས་ཤེས་རབ་ཀྱི་བགེགས་ཀྱིས་བསལ་བ་ནི་དེ་ནས་བྱང་ཆུབ་
སེམས་ཞེས་པ་ལ་སོགས་པ་སྟེ། དོན་ནི་མན་ངག་ཏུ་བཤད་ཟིན་ཏོ།། །།
དེ་ནས་བགེགས་སྣ་ཚོགས་བསལ་བ་ལ་བཞི་སྟེ། ཕྱི་ལུས་ལ་གནད་དུ་བསྣུན་པ་དང་།
ནང་སེམས་ལ་གནད་དུ་བསྣུན་པ་དང་། གསང་བ་མ་བཅོས་པ་ལ་གནད་དུ་སྣུན་པ་དང་།
བོ་ཡེ་ཤེས་ལ་གནད་དུ་སྣུན་པའོ། །དང་བོ་ཕྱི་ལུས་ལ་གནད་དུ་སྣུན་པ་ནི། བདག་གི་གཅེས་ཏེ་
མཆོད་སྦྱིན་བྱ། །ཞེས་པ་ལ་སོགས་པ་སྟེ། མན་ངག་མེད་པར་རང་དགར་འཇུག་པ་དགག་པའི་
ཕྱིར་གཞུང་འཁྲུགས་སུ་གསུངས་པ་ཡིན་པས་བླ་མ་དམ་པའི་མན་ངག་གི་འཁྲུགས་པ་བསྡེབས་
ཏེ་བཤད་པར་བྱའོ། །དེ་ལ་བདག་གི་གཅེས་པ་ནི་ལུས་སྲོག་གི་ངོ་བོ་སྟེ། ཐོག་མ་མེད་པ་ནས་དེ་
ལ་གཅེས་སྤྲས་སུ་བྱེད་པ་ལ་གོམས་པའི་ཕྱིར་རོ། །མཆོད་སྦྱིན་ནི་མཆོད་ཅིང་སྦྱིན་པར་བྱེད་པ་
ཡིན་པས་ན་དེའོ། །མི་ཟད་པའི་གདོན་ནི་དབྲལ་བར་དཀའ་བའི་གདོན་ཏེ་ལྷའི་གདོན་ལ་སོགས་
516

།གཤེད་དམར་ལྷ་ལྔའི་མངོན་རྟོགས་རྒྱས་འབྲིང་ང པ་སོགས་བཞུགས་སོ། ། འོད
པའོ། །འགོ་བའི་ནད་ནི་རིམས་ཉིན་གཅིག་པ་ལ་སོགས་པའོ། །སྡིག་པའི་རྨི་ལམ་ནི་རྨི་ལམ་ངན་
པ་གཅེར་བུར་བོང་བུ་ལ་ཞོན་ནས་ལྷོ་ཕྱོགས་སུ་རྒྱུགས་པ་ལ་སོགས་པའོ། །གཟའ་དང་རྒྱུ་སྐར་
གདོན་ལ་སོགས། །ཞེས་པ་ནི་གཟའི་གདོན་དང་རྒྱུ་སྐར་གྱི་གདོན་ཞེས་ཚིག་རྣམ་པར་བྱས་ཏེ།
གཟའ་བདུན་དང་། རྒྱུ་སྐར་ཉི་ཤུ་རྩ་བརྒྱད་དང་། ནད་ནི་བད་ཀན་ལ་སོགས་པའོ། །འབྱུང་བའི་
གནོད་པ་ནི། ཐོག་འབབ་པ་ལ་སོགས་པའོ། །མིའི་ཉེ་བར་འཚེ་བ་ནི་རྒྱལ་བོའི་གནོད་པ་
སོགས་པའོ། །མི་མ་ཡིན་པའི་ཉེ་བར་འཚེ་བ་ནི། འདྲེའི་གནོད་པ་ལ་སོགས་པའོ། །དེ་ལས་ལྷག་
མ་ནི་མན་ངག་ལས་བཤད་ཟིན་ཏོ།། །།
དེ་ནས་ནང་སེམས་ལ་གནད་བསྣུན་པ་ནི་འདྲེ་དང་སྲིན་པོ་འཇིགས་པའི་ཚོགས། ཞེས་པ་
ལ་སོགས་པ་སྟེ། མན་ངག་ཏུ་བཤད་ཟིན་ཏོ།། །།
དེ་ནས་གསང་བ་མ་བཅོས་པ་ལ་གནད་དུ་བསྣུནཔ་ནི། ཤིན་ཏུ་སྤྲོས་མེད་བླ་མའི་གསུངས། །
ཞེས་པ་ལ་སོགས་པ་སྟེ། བློའི་ཡུལ་དུ་གོམས་པ་ནི་བློའི་ཡུལ་དུ་དམིགས་ནས་གོམས་པར་བྱེད་
པའོ། །སྤྲོས་མེད་དེ་ཉིད་ཇི་ལྟར་དམིགས་ཡུལ་དུ་འགྱུར་ཞེ་ན། སྤྲོས་པ་མ་དམིགས་པ་ཉིད་ལ་
སྤྲོས་མེད་དམིགས་སོ་ཞེས་ཉེ་བར་བཏགས་པ་ལ། བརྟེན་པ་ཡིན་པས་ཉེས་པ་མེད་དེ། སྡུད་པ་
ཚིགས་སུ་བཅད་པ་ལས། ནམ་མཁའ་མཐོང་ཞེས་སེམས་ཅན་ཚིག་ཏུ་རབ་བརྗོད་དེ། ནམ་
མཁའ་ཇི་ལྟར་མཐོང་ཞེས་དོན་འདི་བརྟག་པར་གྱིས། དེ་ལྟར་ཆོས་མཐོང་བ་ཡང་དེ་བཞིན་
གཤེགས་པས་བསྙད། ཅེས་གསུངས་པ་ལྟར་རོ། །དེའི་ཕྱིར་སྤྲོས་མེད་ཀྱི་བློའི་ཡུལ་དུ་དོན་ལ་
རེག་པར་བྱེད་པ་མ་ཡིན་གྱི། ཕལ་བ་སྟེ་མ་བཅོས་པའི་ངང་ལ་མཉམ་པར་བཞག་པ་ཉིད་དེ། དེ་
ནས་སྙིང་བོ་ཡེ་ཤེས་ལ་གནད་དུ་བསྣུན་པ་ནི་གཞན་ཡང་བདུད་ཀྱི་བར་ཆད་གང་། ཞེས་པ་ལ་
སོགས་པ་སྟེ། དེ་ལས་སྤྲོས་པ་མེད་པའི་དབྱིངས་སུ་བསྟིམས་པ་ནི་སྤྲོས་པ་ཐམས་ཅད་ནམ་
517

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མཁའ་ལ་སྤྲིན་ཡལ་བ་ལྟར་སྟོང་བ་ཉིད་དུ་བསྒོམས་པས་ཏེ། འདི་ལྟར་གཟུགས་སྣང་སྟོང་དང་།
སྒྲ་གྲག་སྟོང་དང་། དྲི་ཚོར་སྟོང་དང་། རོ་མྱོང་སྟོང་དང་། རེག་བྱ་ཚོར་སྟོང་ལ་སོགས་པར་ཤེས་
པར་བྱའོ། །འཛིན་པ་ཉིད་ལ་གཏད་པ་ཞེས་པ་ནི་ཕྱི་རོལ་ཏུ་མི་གཡེང་བར་སེམས་ལ་སེམས་མཉམ་
པར་གཞག་པའོ། །དཔལ་བསྐྱེད་པ་ནི་སེམས་ཅན་ཐམས་ཅད་ཀྱི་དོན་དུ་གོ་ཆ་གྱོན་པའི་དམ་
བཅའ་ལྷག་པར་འཛིན་པའོ། །དེ་ལས་ལྷག་མ་ནི་མན་ངག་ཏུ་བཤད་ཟིན་ཏོ། །དེ་ནས་བོགས་
འབྱིན་པ་ལ་གསུམ་སྟེ། སྐུ་ལྷ་དང་བླ་མའི་རྣལ་འབྱོར་དང་། གསུང་སྲོག་དང་རྩོལ་བའི་རྣལ་
འབྱོར་དང་། ཐུགས་རྡོ་རྗེ་འཇིགས་བྱེད་ཀྱི་རྣལ་འབྱོར་རོ། །སྐུ་ལྷ་དང་བླ་མའི་རྣལ་འབྱོར་ནི། བླ་
མ་འདོད་ལྷར་ཞེས་པ་ལ་སོགས་པ་སྟེ། མན་ངག་ལས་བཤད་ཟིན་ཏོ། །དེ་གསུང་སྲོག་དང་རྩོལ་
བའི་རྣལ་འབྱོར་སྒོམ་པ་ལ་རྣལ་འབྱོར་དངོས་ནི། སྲོག་འགོག་པ་ཡི་སྦྱོར་བ་ཡིས། ཞེས་པ་ལ་
སོགས་པ་སྟེ། དེ་ལ་སྲོག་ནི། ལུས་ཅན་ཀུན་གྱི་སྲོག་གྱུར་པ། །རླུང་ཞེས་བྱ་བས་ལས་ཀུན་བྱེད།
ཅེས་པའི་ཚུལ་རླུང་ངོ་། །འགོག་པ་ནི་ཉེ་བར་ཞི་བར་བྱེད་པ་སྟེ། ཉི་ཁྲི་ཆིག་སྟོང་དྲུག་བརྒྱ་རྣམས་
རིམ་གྱིས་ཞི་བར་བྱས་ཏེ་འཕོ་བ་མེད་པའི་བདེ་བ་སྟེར་བའོ། །རྡོ་རྗེའི་རྣལ་འབྱོར་ནི། རྣམ་པར་
རྟོག་པ་དང་། སྡུག་བསྔལ་གྱིས་མི་ཕྱེད་པའི་ཏིང་ངེ་འཛིན་ཏོ། །སྲིད་གསུམ་བསྒྲག་པ་ནི། གནས་
གསུམ་དུ་ཁྱབ་པར་ལན་གསུམ་དུ་བྱེད་པའོ། །ཕན་ཡོན་ནི་འདིའི་སྦྱོར་བ། གོམས་པར་བྱས་ན་
ཞེས་པ་ལ་སོགས་པ་སྟེ་གཽ་སླའོ། །དེ་ལས་ལྷག་མ་རྣམས་ནི་མན་ངག་ཏུ་བཤད་ཟིན་ཏོ།། །།
དེ་ནས་ཐུགས་རྡོ་རྗེ་འཇིགས་བྱེད་ཀྱི་རྣལ་འབྱོར་ནི། རྡོ་རྗེ་འཇིགས་བྱེད་སྦྱོར་བ་ཡིས་ཞེས་
པ་ལ་སོགས་པ་སྟེ། ནོར་བུ་ནི་དབང་བོའི་ནོར་བུའམ་ཏོག་གི་སྟེང་གི་དག་པ་ནི་སྟེང་གི་རླུང་རྣམ་
པར་སྦྱངས་པའོ། །གཅིག་ཤོས་ནི་ཀུན་རྫོབ་བྱང་ཆུབ་ཀྱི་སེམས་སོ། །ཕན་ཡོན་ནི་རྣམ་རྟོག་དྲ་བ་མ་
ལུས་གཅོད། ཅེས་པ་ལ་སོགས་པ་སྟེ་གོ་སླའོ། །དེ་ལས་ལྷག་མ་ནི་མན་ངག་ཏུ་བཤད་ཟིན་ཏོ།། །།
518

།གཤེད་དམར་ལྷ་ལྔའི་མངོན་འབྲིང་བསྡུས་གསུམ་སོགས་བཞུགས་སོ། །
ན་རྟོགས་འབྲིང
རྟོགས་རྒྱས་རྒྱས་དེ་རྣམས་མཐར་ཕྱིན་པའི་བྱ་བ་ནི་གསུམ་སྟེ། སྤྲོས་བཅས་སྤྱོད་པ་དང་། སྤྲོས་མེད་ཀྱི་
སྤྱོད་པ་དང་། ཤིན་ཏུ་སྤྲོས་མེད་ཀྱི་སྤྱོད་པའོ། །སྤྲོས་བཅས་ཀྱི་སྤྱོད་པ་ནི། དག་པའི་གཞི་མཉམ་
བླངས་བྱས་ཏེ། ཞེས་པ་ལ་སོགས་པ་སྟེ། དེ་ཡང་མན་ངག་ཏུ་བཤད་ཟིན་ཏོ། །དེ་ནས་སྤྲོས་པ་
སྔར་བཤད་པའི་བླ་མ་འདོད་ལྷ་ཞེས་པ་དང་སྦྲེལ་ནས་ཞུམ་དང་ཞེས་པ་ལ་
མེད་པའི་སྤྱོད་པ་ནི།
སོགས་པའོ། །ཤིན་ཏུ་སྤྲོས་པ་མེད་པའི་སྤྱོད་པ་ནི། མི་ཟད་ཉོན་མོངས་ཞེས་པ་ལ་སོགས་པའོ། །
རྒྱས་པར་བཤད་པའོ། །ད་ནི་དོན་བསྡུ་བར་བྱ་སྟེ། དེ་ལ་ཆེད་དུ་བརྗོད་པ་ནི་ཨེ་མ་ཞེས་པ་ལ་
སོགས་པ་སྟེ། ཞི་བ་ནི་གཏི་མུག་ཞི་བའོ། །ཁྲོ་བ་འཇིགས་མཛད་པ་ནི་ཞེ་སྡང་ཞི་བའོ། །མྱ་ངན་
ལས་འདས་པ་ནི་འདོད་ཆགས་དང་བྲལ་བའོ། །ཆེད་དུ་བརྗོད་པ་ནི་གནས་ནི་བྱང་ཆུབ་ཅེས་པ་
ལ་སོགས་པ་སྟེ། དེ་ལ་བྱང་ཆུབ་མེད་ཅེས་པ་ལ་སོགས་པ་ནི་དོན་དམ་པའི་དབང་དུ་བྱས་པའོ། །
རྡོ་རྗེ་སེམས་དཔའི་སྦྱོར་བ་ཞེས་པ་ལ་སོགས་པ་ནི་ཀུན་རྫོབ་ཀྱི་དབང་དུ་བྱས་པའོ། །རྣལ་འབྱོར་
སྦྱོར་བ་ཞེས་པ་ལ་སོགས་པ་ནི་དེ་གཉིས་ཟུང་དུ་འཇུག་པའི་རྣལ་འབྱོར་ཏེ། དེ་ནི་ཆད་པ་དང་
རྟག་པ་མ་ཡིན་ཞེས་པ་ལ་སོགས་པ་གསུངས་སོ། །གཤིན་རྗེ་གཤེད་ཀྱི་རྫོགས་པའི་རིམ་པའི་མན་
ངག་རྣམ་པར་གཞག་པ་ལས་ཤིན་ཏུ་སྤྲོས་པ་མེད་པ་རྣམ་པར་ངེས་པའི་ལེའུ་བཅུ་པའོ། །དཔལ་
དེ་ཁོ་ན་ཉིད་འདུས་པ་ལས་རྡོ་རྗེ་འཇིགས་བྱེད་ཀྱི་མན་ངག་རིམ་པར་ཕྱེ་བ་སྟེ་ཉིས་བརྒྱ་དྲུག་ཅུ་
རེ་གཅིག་པའོ། །དཔལ་དེ་ཁོ་ན་ཉིད་འདུས་པའི་རྒྱ་མཚོ་ཆེན་པོར་རྡོ་རྗེ་འཇིགས་བྱེད་ཀྱི་བཤད་
སྒྲུབ་རིན་པོ་ཆེའི་གླིང་ལག་དྲུག་ཅུ་རེ་གཅིག་པ་རྫོགས་སོ།། །།
519

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།